তৌকীর আহমেদ

তৌকীর আহমেদ একজন বাংলাদেশী অভিনেতা, চলচ্চিত্র নির্মাতা, লেখক ও গীতিকার। ১৯৮০'র দশকের শেষের দিকে তার অভিনয় জীবনের শুরু হয়। নাটক ও চলচ্চিত্র দুই মাধ্যমেই তিনি অভিনয় করেন। পরবর্তীতে লন্ডনের রয়্যাল কোর্ট থিয়েটার থেকে মঞ্চ নাটক পরিচালনার প্রশিক্ষন গ্রহণ এবং নিউইয়র্ক ফিল্ম একাডেমি থেকে চলচ্চিত্রে ডিপ্লোমা করে তিনি নাট্য ও চলচ্চিত্র পরিচালনা শুরু করেন। বাংলাদেশের স্বাধীনতা যুদ্ধভিত্তিক চলচ্চিত্র জয়যাত্রা পরিচালনার মাধ্যমে তিনি বাংলাদেশ সরকার প্রদত্ত জাতীয় চলচ্চিত্র পুরস্কার অর্জন করেন। এছাড়া তার পরিচালিত কয়েকটি চলচ্চিত্র আন্তর্জাতিক চলচ্চিত্র উৎসবে অংশগ্রহণ করে এবং পুরস্কার লাভ করে। পাশাপাশি তার রচিত তিনটি বই অমর একুশে গ্রন্থমেলায় প্রকাশিত হয়েছে। তৌকীর আহমেদ ঝিনাইদহ ক্যাডেট কলেজ থেকে এস এস সি এবং এইচএসসি সম্পন্ন করেন। ঝিনাইদহ ক্যাডেট কলেজ-এ পড়াকালীন তিনি মঞ্চ নাটকে অভিনয় শুরু করেন। তারপর তিনি স্থাপত্যে স্নাতক অর্জন করেন বাংলাদেশ প্রকৌশল এবং প্রযুক্ত বিশ্ববিদ্যালয় (বুয়েট) থেকে। তিনি ১৯৯৫ সালে লন্ডনের রয়্যাল কোর্ট থিয়েটার থেকে মঞ্চ নাটক পরিচালনার প্রশিক্ষন নেন এবং ২০০২ সালে নিউইয়র্ক ফিল্ম অ্যাকাডেমি থেকে চলচ্চিত্রে ডিপ্লোমা সম্পন্ন করেন। তৌকীর আহমেদের প্রথম নাটকে সফলতার পর তিনি বিটিভি’তে প্রচারিত নাটকসমূহের রোমান্টিক চরিত্রের শীর্ষ অভিনেতা হিসেবে প্রতিষ্ঠালাভ করেন। অভিনয়ের পাশাপাশি পরবর্তীতে তিনি নাট্য ও চলচ্চিত্র পরিচালক হিসেবেও আত্মপ্রকাশ করেন। তৌকীর আহমেদের নাট্যাভিনয়ের অভিষেক হয় আশির দশকে। তার অভিনীত প্রথম নাটক বাংলাদেশ টেলিভিশনে প্রচারিত হয়, নাটকটির বিষয়বস্তু ছিল দেশের তরুণ শিল্পীদের মাদক সমস্যা। ১৯৯৬ সালে তানভীর মোকাম্মেল পরিচালিত বাংলাদেশের স্বাধীনতা যুদ্ধভিত্তিক নদীর নাম মধুমতী চলচ্চিত্রে অভিনয় করেন। একই বছর তিনি তার শ্বশুর আবুল হায়াত পরিচালিত প্রথম নাটক হারজিত-এ অভিনয় করেন। এতে তার বিপরীতে অভিনয় করেন তার স্ত্রী বিপাশা হায়াত। এরপর আবুল হায়াতের নির্দেশনায় এই জুটি একসাথে কাজ করেন বেলি, প্রত্যাশা, ও একজন অপরাধিনী নাটকে এবং দোলা ও হাসুলি ধারাবাহিক নাটকে। পরবর্তীতে তানভীর মোকাম্মেল পরিচালিত দেশ বিভাগের প্রেক্ষাপটে নির্মিত চিত্রা নদীর পারে (১৯৯৯) এবং সৈয়দ ওয়ালীউল্লাহ রচিত বিখ্যাত উপন্যাস লালসালু অবলম্বনে নির্মিত লালসালু (২০০১) চলচ্চিত্রে অভিনয় করেন। ২০০৬ সালে নিজের পরিচালিত রূপকথার গল্প চলচ্চিত্রে একজন ট্রাক ড্রাইভার চরিত্রে অভিনয় করেন। ২০০৯ সালে জনপ্রিয় সাহিত্যিক হুমায়ূন আহমেদ রচিত প্রিয়তমেষু উপন্যাস অবলম্বনে মোরশেদুল ইসলাম পরিচালিত প্রিয়তমেষু চলচ্চিত্রে অভিনয় করেন। ২০১১ সালে অভিনয় করেন চিত্রনায়িকা পূর্ণিমার বিপরীতে আরিফ খানের পরিচালনায় ওইখানে যেওনাকো তুমি। নাটকটি এনটিভিতে প্রচারিত হয়। এ বছর তিনি তানিম নূর পরিচালিত ফিরে এসো বেহুলা চলচ্চিত্রে অভিনয় করেন। ২০১২ সালে ১২তম ঢাকা আন্তর্জাতিক চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয়। ২০১৩ সালে কাজী মোরশেদ পরিচালিত একই বৃত্তে চলচ্চিত্রে এক জমিদারের কাজের লোকের চরিত্রে অভিনয় করেন। ২০১৪ সালে তিনি অভিনয় করেন হামেদ হাসান নোমানের রচনা ও পরিচালনায় উদোর পিন্ডি বুদোর ঘাড়ে ধারাবাহিক নাটকে। এছাড়া এ বছর একাধিক আন্তর্জাতিক চলচ্চিত্র পুরস্কার বিজয়ী জালালের গল্প চলচ্চিত্রে জালালের পিতার চরিত্রে অভিনয় করেন। ২০১৫ সালে প্রায় এগার বছর পর তৌকির, অপি করিম ও মাহফুজ আহমেদ একসাথে অভিনয় করেন কেমন আছো নাটকে। রুম্মান রশীদ খানের রচনায় ও চয়নিকা চৌধুরীর পরিচালনায় নাটকটি ২০১৫ সালে এনটিভির প্রতিষ্ঠা বার্ষিকীতে প্রচারিত হয়। এছাড়া একই বছর ফারিয়া হোসেনের রচনায় ও চয়নিকা চৌধুরীর পরিচালনায় মাছরাঙ্গা টেলিভিশনে প্রচারিত অন্ধকারে জোনাকি ও এটিএন বাংলায় প্রচারিত অপার আনন্দ নাটকে অভিনয় করেন। দুটি নাটকেই তার বিপরীতে ছিলেন জাকিয়া বারী মম ও নাজিরা মৌ। আবুল হায়াতের নির্দেশনায় স্ত্রী বিপাশা হায়াতের বিপরীতে অভিনয় করেন সোনালী ডানার চিল নাটকে। নাটকটি ২০১৫ সালে ঈদুল ফিতরে চ্যানেল আই-তে প্রচারিত হয়। ২০১৬ সালে অভিনয় করেন সকাল আহমেদের পরিচালনায় চট্টো মেট্রো ও অঞ্জন আইচের পরিচালনায় ভাইরাস নাটকে। এছাড়া দীর্ঘ বিশ বছর চিত্রনায়িকা মৌসুমীর বিপরীতে সাজিন আহমেদ বাবুর রচনা ও পরিচালনায় বসন্ত মেঘ টেলিফিল্মে অভিনয় করেন। নাটক ও চলচ্চিত্রে অভিনয়ের পাশাপাশি তিনি মঞ্চ নাটকেও অভিনয় করেছেন। ২০১৫ সালে বাংলাদেশ শিল্পকলায় চার দিনব্যাপী বিজয় দিবস উত্সবে সেলিনা শেলীর রচনায় ও মোহাম্মদ আলী হায়দারের নির্দেশনায় যমুনা নাটকে অভিনয় করেন। তৌকীর আহমেদ পরিচালিত প্রথম নাটক তোমার বসন্ত দিনে। ২০০৪ সালে তিনি তার ষষ্ঠ নাটক অরন্যের সুখ দুঃখ পরিচালনা করেন। একই বছর তার চলচ্চিত্র পরিচালনায় অভিষেক হয় বাংলাদেশের স্বাধীনতা যুদ্ধভিত্তিক চলচ্চিত্র জয়যাত্রা পরিচালনার মাধ্যমে। চলচ্চিত্রটি আমজাদ হোসেন রচিত একই নামের উপন্যাস অবলম্বনে নির্মিত। এই চলচ্চিত্র পরিচালনার মাধ্যমে তিনি ২০০৫ সালে শ্রেষ্ঠ চলচ্চিত্র পরিচালক বিভাগে মেরিল-প্রথম আলো পুরস্কার অর্জন করেন। চলচ্চিত্রটি ২০০৬ সালে ঢাকা আন্তর্জাতিক চলচ্চিত্র উৎসব-এ প্রদর্শিত হয় এবং শ্রেষ্ঠ চলচ্চিত্রের পুরস্কারের জন্য মনোনীত হয়। এই চলচ্চিত্রের জন্য তিনি ২০০৮ সালে প্রদত্ত জাতীয় চলচ্চিত্র পুরস্কারে শ্রেষ্ঠ প্রযোজক, শ্রেষ্ঠ পরিচালক ও শ্রেষ্ঠ চিত্রনাট্যকার বিভাগে পুরস্কার অর্জন করেন। ২০০৬ সালে মুক্তি পায় তার রচিত ও পরিচালিত চলচ্চিত্র রূপকথার গল্প। এই চলচ্চিত্র পরিচালনার মাধ্যমে তিনি ২০০৭ সালে দ্বিতীয় বারের মত শ্রেষ্ঠ চলচ্চিত্র পরিচালক বিভাগে মেরিল-প্রথম আলো পুরস্কার অর্জন করেন। চলচ্চিত্রটি ২০০৮ সালে ঢাকা আন্তর্জাতিক চলচ্চিত্র উৎসব-এ প্রদর্শিত হয় এবং দর্শকদের বিবেচনায় শ্রেষ্ঠ চলচ্চিত্র পুরস্কার অর্জন করে। ২০০৭ সালে হুমায়ূন আহমেদের উপন্যাস অবলম্বনে নির্মাণ করেন দারুচিনি দ্বীপ। চলচ্চিত্রটি ২০০৮ সালে প্রদত্ত জাতীয় চলচ্চিত্র পুরস্কারে সাতটি বিভাগে পুরস্কার অর্জন করে। তার শ্বশুর, আবুল হায়াত, একই ছায়াছবির জন্য সেরা সহ-অভিনেতা হিসেবে জাতীয় চলচ্চিত্র পুরস্কার অর্জন করেন। চলচ্চিত্রটি বালি আন্তর্জাতিক চলচ্চিত্র উৎসব-এ প্রদর্শিত হয় এবং দর্শকদের বিবেচনায় শ্রেষ্ঠ চলচ্চিত্র পুরস্কার অর্জন করে। ২০১৩ সালে নিজের রচনায় ও পরিচালনায় নির্মাণ করেন টেলিফিল্ম সোনালী রোদ্রের রং দেখিয়াছি। তিনি পলাশ মাহবুবের রচনায় নির্মাণ করেন টেলিফিল্ম বাল্যশিক্ষা। এতে অভিনয় করেন কলকাতার বসবাসরত বাংলাদেশী বংশোদ্ভূত রোজা পারমিতা। টেলিফিল্মটি ২০১৫ সালে ঈদুল ফিতরে এসএ টিভিতে প্রচারিত হয়। দীর্ঘ আট বছর বিরতির পর শহীদুজ্জামান সেলিম, মোশাররফ করিম, ও নিপুনকে নিয়ে তৌকীর তার চতুর্থ চলচ্চিত্র অজ্ঞাতনামার কাজ শুরু করেন। চলচ্চিত্রটি ২০১৫ সালে একুশে বইমেলায় নিজের প্রকাশিত হওয়া অজ্ঞাতনামা বইয়েরই চলচ্চিত্রায়ন। চলচ্চিত্রটি ২০১৬ সালে কান আন্তর্জাতিক চলচ্চিত্র উৎসব এবং বে অফ ন্যাপলস ইন্ডিপেনডেন্ট ফিল্ম ফেস্টিভালে প্রদর্শিত হয়। ২০১৬ সালে ঈদুল আযহার জন্য নির্মাণ করেন বিপাশা হায়াতের রচনায় আহরণ এবং তার নিজের রচনায় ইন্দ্রজাল। এশিয়ার একমাত্র প্রাকৃতিক মৎস প্রজনন কেন্দ্র হালদা নদী নিয়ে তৌকির নির্মাণ করেন তার পঞ্চম চলচ্চিত্র হালদা (২০১৭)। চলচ্চিত্রটি ২০১৮ সালে অনুষ্ঠিত ১৬তম ঢাকা আন্তর্জাতিক চলচ্চিত্র উৎসবে প্রদর্শিত হয় এবং তৌকির আহমেদ শ্রেষ্ঠ পরিচালকের পুরস্কার লাভ করেন। ২০১৯ সালে ভাষা আন্দোলনের প্রেক্ষাপটে তার পরিচালিত ফাগুন হাওয়ায় মুক্তি পায়। চলচ্চিত্রটির জন্য তিনি সিজেএফবি পারফরম্যান্স পুরস্কারে শ্রেষ্ঠ পরিচালক বিভাগে মনোনায়ন পেয়েছিলেন। ২০২০ সালের ডিসেম্বরে তিনি স্ফুলিঙ্গ নির্মাণ করেন। তৌকীর ১৯৯৯ সালের জুলাইয়ের ২৩ তারিখে অভিনেত্রী বিপাশা হায়াতকে বিয়ে করেন। তাদের এক মেয়ে আরিশা আহমেদ ও এক ছেলে আরীব আহমেদ। রাজধানী ঢাকার মহাখালীর ডিওএইচএসে স্ত্রী-সন্তান নিয়ে বসবাস করেন। গাজীপুরের শ্রীপুরে প্রায় ১০ বিঘা জমির উপর দাঁড়িয়ে তৌকীর-বিপাশা দম্পতির আধুনিক সুযোগ সুবিধা সংবলিত নক্ষত্রবাড়ি রিসোর্ট ও কনফারেন্স সেন্টার। আড়াল (১৯৯৬) হারজিত (১৯৯৬) বেলি প্রত্যাশা একজন অপরাধিনী দোলা হাসুলি কি হইতে কি হইলো জোসনা কাল গায়েবুল্লাহ সবুজ পাতার গল্প নিজামউদ্দিনের বিত্ত ভাবনা দিক বিদিক ওইখানে যেওনাকো তুমি (২০০১) গোপন কথা ছিল বলবার (২০১৩) সোনালী রোদ্রের রং দেখিয়াছি (২০১৩) উদোর পিন্ডি বুদোর ঘাড়ে (২০১৪) পোড়া গন্ধ শহর জুড়ে (২০১৫) কেমন আছো (২০১৫) অন্ধকারে জোনাকি (২০১৫) অপার আনন্দ (২০১৫) বাল্যশিক্ষা (২০১৫) সোনালী ডানার চিল (২০১৫) রুমমেট আবশ্যক অসম একজন ভীতু মানুষ ডাইনোসর ভালোবাসার রেসিপি অরণ্য মঞ্জুরী চট্টো মেট্রো (২০১৬) ভাইরাস (২০১৬) বসন্ত মেঘ (২০১৬) নিয়ন জোসনার পরী (২০১৬) তোমার বসন্ত দিনে অরন্যের সুখ দুঃখ (২০০৪) চন্দ্রমগ্ন (২০১১) সোনালী রোদ্রের রং দেখিয়াছি (২০১৩) বিস্ময় বাল্যশিক্ষা (২০১৫) আহরণ (২০১৬) ইন্দ্রজাল (২০১৬) প্রতিসরণ (২০১২) - মঞ্চ নাটক ইচ্ছেমৃত্যু (২০১৩) - মঞ্চ নাটক অজ্ঞাতনামা (২০১৫) - মঞ্চ নাটক একগুচ্ছ কবিতা (২০২০) - বই জাতীয় চলচ্চিত্র পুরস্কার মেরিল-প্রথম আলো পুরস্কার ঢাকা আন্তর্জাতিক চলচ্চিত্র উৎসব অন্যান্য চলচ্চিত্র উৎসব বিপাশা হায়াত আবুল হায়াত আফরোজা নীলা (৩১ জুলাই ২০১৩)। "তৌকির আহমেদ"। বিবিসি বাংলা। লন্ডন, যুক্তরাজ্য। সংগ্রহের তারিখ ৩০ জুলাই ২০১৬।  "গান লিখলেন তৌকীর আহমেদ"। banglanews24.com। ২০১৬-০৮-১৫। সংগ্রহের তারিখ ২০২২-০১-২২।  "তৌকির আহমেদ"। jagonews24.com (ইংরেজি ভাষায়)। সংগ্রহের তারিখ ২০১৯-০৬-০৫।  "সেরা ছবি তৌকির আহমেদের 'অজ্ঞাতনামা'"। দৈনিক যুগান্তর। সংগ্রহের তারিখ ২০১৯-০৬-০৫।  "তৌকির আহমেদ"। চ্যানেল আই অনলাইন (ইংরেজি ভাষায়)। সংগ্রহের তারিখ ২০১৯-০৬-০৫।  "এ সপ্তাহের সাক্ষাৎকারঃ তৌকির আহমেদ"। বিবিসি বাংলা। সংগ্রহের তারিখ ২০১৯-০৬-০৫।  "Tauquir Ahmed to make biopic on Jibananda Das"। দৈনিক ইত্তেফাক। ঢাকা, বাংলাদেশ। ১৪ মার্চ ২০১৬। ১৮ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  "Abul Hayat casts daughter, son-in-law in Eid teleplay"। ঢাকা মিরর। ঢাকা, বাংলাদেশ। ১০ জুলাই ২০১৫। সংগ্রহের তারিখ ৩০ জুলাই ২০১৬।  "২০ জানুয়ারি 'ফিরে এসো বেহুলা'"। দৈনিক সমকাল। ঢাকা, বাংলাদেশ। ১০ জানুয়ারি ২০১২। সংগ্রহের তারিখ ৩০ জুলাই ২০১৬। [স্থায়ীভাবে অকার্যকর সংযোগ] "বিড়ম্বনায় তৌকির আহমেদ"। দৈনিক যুগান্তর। ঢাকা, বাংলাদেশ। ১৪ জানুয়ারি ২০১৪। সংগ্রহের তারিখ ৩০ জুলাই ২০১৬।  খান, সায়েম (১৭ সেপ্টেম্বর ২০১৫)। "জালালের গল্প"। দৈনিক জনকণ্ঠ। সংগ্রহের তারিখ ৩০ জুলাই ২০১৬। [স্থায়ীভাবে অকার্যকর সংযোগ] সাজু, শাহ আলম (২০ জুন ২০১৫)। "Aupee-Tauquir-Mahfuz join forces for "Kemon Acho""। দ্য ডেইলি স্টার। সংগ্রহের তারিখ ৩০ জুলাই ২০১৬।  "সুজানার দুরন্ত ছুটে চলা"। দৈনিক ভোরের পাতা। ১০ এপ্রিল ২০১৬। সংগ্রহের তারিখ ৩০ জুলাই ২০১৬। [স্থায়ীভাবে অকার্যকর সংযোগ] "'ভাইরাস' তৌকির আহমেদ"। প্রিয় নিউজ। ১৭ মে ২০১৬। ২১ মে ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  "তৌকির মৌসুমীর টেলিফিল্ম 'বসন্ত মেঘ'"। দৈনিক জনকণ্ঠ। ঢাকা, বাংলাদেশ। ১৩ জুন ২০১৬। সংগ্রহের তারিখ ৩০ জুলাই ২০১৬।  "বিজয় উত্সবে মঞ্চে তৌকির আহমেদ"। দৈনিক ইত্তেফাক। ঢাকা, বাংলাদেশ। ১৪ ডিসেম্বর ২০১৫। সংগ্রহের তারিখ ৩০ জুলাই ২০১৬।  অয়ন, কাউসার ইসলাম (৯ জানুয়ারি ২০০৪)। "Aronyer Sukh Dukkha to be aired from today"। দ্য ডেইলি স্টার। সংগ্রহের তারিখ ২৯ জুন ২০১১।  সাজু, শাহ আলম (১৭ ডিসেম্বর ২০১৪)। "Joyjatra is the image of the Liberation War in my mind … Tauquir Ahmed"। দ্য ডেইলি স্টার। সংগ্রহের তারিখ ৩০ জুলাই ২০১৬।  "টেলিফিল্ম নির্মাণে তৌকির আহমেদ"। বাংলানিউজ। ৫ মে ২০১৫। সংগ্রহের তারিখ ৩০ জুলাই ২০১৬। [স্থায়ীভাবে অকার্যকর সংযোগ] "Roja Paromita in Toukir Ahmed's Eid tele-drama"। দ্য ইন্ডিপেনডেন্ট। ১৬ জুলাই ২০১৫। সংগ্রহের তারিখ ২৬ মে ২০১৬।  "চতুর্থ চলচ্চিত্র নির্মাণে তৌকির"। দৈনিক মানবজমিন। ১৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ মে ২০১৬।  "তৌকিরের বই থেকে ছবি"। দৈনিক প্রথম আলো। সংগ্রহের তারিখ ২৬ মে ২০১৬।  "কান চলচ্চিত্র উৎসবে তৌকির-বিপাশা"। দৈনিক কালের কণ্ঠ। ঢাকা, বাংলাদেশ। ১৪ মে ২০১৬। সংগ্রহের তারিখ ৩০ জুলাই ২০১৬।  ""Oggatonama" Naples is free is nominated at the Gulf Film Festival"। বিনোদন৬৯। ১ মে ২০১৫। ৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  "Eid teleplays are relatively better: Tauquir"। নিউ এইজ। ঢাকা, বাংলাদেশ। ১ জুলাই ২০১৬। ১৯ এপ্রিল ২০২২ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  খোরশেদ আলম শিমুল (৯ এপ্রিল ২০১৬)। "হালদা নদী নিয়ে তৌকির আহমেদের ছবির শুটিং শুরু"। দৈনিক মানবকণ্ঠ। চট্টগ্রাম, বাংলাদেশ। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  শাহনেওয়াজ, আলতাফ (৩০ নভেম্বর ২০১৭)। "হালদা অ্যান্ড কোং"। দৈনিক প্রথম আলো। সংগ্রহের তারিখ ২৪ মার্চ ২০১৮।  "শেষ হলো ষোড়শ ঢাকা আন্তর্জাতিক চলচ্চিত্র উৎসব"। দৈনিক মানবজমিন। ২১ জানুয়ারি ২০১৮। সংগ্রহের তারিখ ২৪ মার্চ ২০১৮।  "আসছে ভাষা আন্দোলনভিত্তিক চলচ্চিত্র 'ফাগুন হাওয়ায়'"। দৈনিক জনকন্ঠ (ইংরেজি ভাষায়)। ১৮ নভেম্বর ২০১৮। সংগ্রহের তারিখ ২১ জানুয়ারি ২০১৯। [স্থায়ীভাবে অকার্যকর সংযোগ] "এবার সিজেএফবি পারফরম্যান্স অ্যাওয়ার্ড পেলেন যারা (ভিডিও)"। বাংলা ট্রিবিউন। জুলাই ২৬, ২০২০। ৩০ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০২০।  আহসান, সোহেল (২০২১-০১-১২)। "আমি গতানুগতিক ছবি নির্মাণ করি না"। দৈনিক যুগান্তর। ২০২১-১১-০৮ তারিখে মূল থেকে আর্কাইভ করা। সংগ্রহের তারিখ ২০২১-০২-১৬।  "'টাকা জমিয়ে হানিমুনে গিয়েছিলাম'"। দৈনিক প্রথম আলো। ২৬ মে ২০১৩। ২০১৬-০৩-০৮ তারিখে মূল থেকে আর্কাইভ করা। সংগ্রহের তারিখ ২৬ মে ২০১৩।  মনজুর কাদের (৫ মার্চ ২০১৬)। "শিল্পীর সংসার, শিল্পের সংসার"। দৈনিক প্রথম আলো। ঢাকা, বাংলাদেশ। ২০১৬-০৪-০৮ তারিখে মূল থেকে আর্কাইভ করা। সংগ্রহের তারিখ ৩০ জুলাই ২০১৬।  "নক্ষত্রবাড়িতে সারা দিন"। দৈনিক প্রথম আলো। ঢাকা, বাংলাদেশ। ২৫ সেপ্টেম্বর ২০১২। ২০২০-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৬-০৮-২২।  "শাপলা মিডিয়ার চলচ্চিত্র '১৯৭৫-অ্যান আনটোল্ড স্টোরি'"। ভয়েস টিভি। ২০২০-০৭-২১। ২০২২-০১-৩০ তারিখে মূল থেকে আর্কাইভ করা। সংগ্রহের তারিখ ২০২০-০৭-২৯।  "মুক্তিযুদ্ধের গল্প অবলম্বনে শিশুতোষ সিনেমা আজব ছেলে"। দৈনিক ইনকিলাব। সংগ্রহের তারিখ ২০২৩-১১-১৮।  "জাতীয় চলচ্চিত্র পুরস্কার পেলেন সাব্বির-সিয়াম-বাঁধন-তামান্না"। দৈনিক সমকাল। ২০২৩-০১-২৯। ২০২৩-০৪-০৬ তারিখে মূল থেকে আর্কাইভ করা। সংগ্রহের তারিখ ২০২৩-০৪-০৬।  "কে?"। বাংলা মুভি ডেটাবেজ। সংগ্রহের তারিখ ২০২৩-১১-১৮।  "বইমেলায় তৌকিরের প্রথম কবিতার বই 'একগুচ্ছ কবিতা'"। সংগ্রহের তারিখ ৭ ফেব্রুয়ারি ২০২০।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" (পিডিএফ)। fdc.gov.bd। বাংলাদেশ চলচ্চিত্র উন্নয়ন কর্পোরেশন। পৃষ্ঠা ১৭।  "জাতীয় চলচ্চিত্র পুরস্কার ২০১৬" (পিডিএফ)। তথ্য মন্ত্রণালয়। বাংলাদেশ সরকার। ৪ এপ্রিল ২০১৮। ৫ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ এপ্রিল ২০১৮।  "জাতীয় চলচ্চিত্র পুরস্কার ২০১৭-২০১৮" (পিডিএফ)। তথ্য মন্ত্রণালয়, বাংলাদেশ। সংগ্রহের তারিখ ২১ নভেম্বর ২০১৯।  সৈয়দা সাদিয়া শাহরীন (মে ৭, ২০১৫)। "মেরিল-প্রথম আলো পুরস্কার: কে কতটা এগিয়ে..."। দৈনিক প্রথম আলো। সংগ্রহের তারিখ ৩০ জুলাই ২০১৬।  "সমালোচক পুরস্কার ২০১৬"। দৈনিক প্রথম আলো। ২২ এপ্রিল ২০১৬। সংগ্রহের তারিখ ২ এপ্রিল ২০১৮।  "রাজস্থান চলচ্চিত্র উৎসবে সেরা পরিচালক তৌকীর আহমেদ"। আরটিভি অনলাইন। ২৫ জানুয়ারি ২০২০। সংগ্রহের তারিখ ২ মে ২০২২।  বাংলা চলচ্চিত্র প্রবেশদ্বার উইকিমিডিয়া কমন্সে তৌকীর আহমেদ সংক্রান্ত মিডিয়া রয়েছে। অফিসিয়াল ওয়েবসাইট ইন্টারনেট মুভি ডেটাবেজে তৌকীর আহমেদ (ইংরেজি) বাংলা মুভি ডেটাবেজে তৌকীর আহমেদ রটেন টম্যাটোসে তৌকীর আহমেদ (ইংরেজি)